Nowy slěd zarjadowanjow je so wčera w Małym Wjelkowje zahajił. Tam móžeš nětko stajnje njedźelu popołdnju wot 14 do 19 hodź. na zahrodźe tamnišeje sotrownje rejwać a k tomu čaj a kofej pić.
Mały Wjelkow (CS/SN). Po dobrym wothłosu lońšeje lětnjeje kofejownje na zahrodźe Małowjelkowskeje sotrownje je sej wobydler Mike Salomon za lětsa nowosć wumyslił. W zajimawej atmosferje runje tak dźiwjeje kaž romantiskeje zahrody móžeš sej přichodne njedźele kofej, čaj tykanc słodźeć dać a k tomu rejwać. Za to je Salomon ekstra rejwanske jewišćo natwarił. Te wšak wužiwaštej po wčerawšim dešćiku najprjedy raz dwaj porikaj sotrow z Drježdźan. Jich starši běchu do Małeho Wjelkowa přijěli, dokelž přisłušeja Drježdźanskej tango-scenje. Z interneta běchu zhonili, zo tu DJ tež tango-hudźbu hraje.
szl_Latn szl_Latn